โครงการในอนาคต

โครงการก่อสร้างวางท่อบางปะกง-บางพระ-ชลบุรี

ภายหลังการศึกษาความเหมาะโครงการวางท่อบางปะกง-บางพระ-ชลบุรี
และผ่านการพิจารณาอนุมัติจากคณะกรรมการบริษัทฯ แล้ว
บริษัทฯได้ดำเนินการสำรวจออกแบบรายละเอียดและเริ่มงานก่อสร้างเมื่อเดือน สิงหาคม 2548
คาดว่างานก่อสร้างหลักจะแล้วเสร็จเริ่มสูบน้ำได้ประมาณเดือนธันวาคม 2548
ระบบท่อส่งน้ำนี้เชื่อมโยงระบบท่อส่งน้ำเชิงเทรา เข้ากับระบบท่อหนองค้อ-แหลมบัง
นอกจากนี้ยังสามารถส่งน้ำส่วนที่เกินจากความต้องการใช้ในพื้นที่แหลมฉบังไปยังอ่างเก็บน้ำบางพระ
เก็บกักเป็นแหล่งน้ำสำรองให้อีกด้วย ท่อส่งน้ำเป็นท่อขนาด 1,400 มม. ความยาวประมาณ 52.5
กม. มีมูลค่าการลงทุนรวมประมาณ 2,300 ล้านบาท ความสามารถในการสูบน้ำส่งน้ำ 200,000
ลบ.ม./วัน สามารถเพิ่มศักยภาพแหล่งน้ำให้เพียงพอต่อความต้องการใช้น้ำในพื้นที่จังหวัดชลบุรีได้

โครงการศึกษาความเหมาะสมในการวางท่อส่งน้ำอุตสาหกรรมปราจีนบุรี 

บริษัท ฯ ได้ทำการศึกษาความเป็นไปได้ของโครงการแล้วเสร็จเมื่อเดือน ตุลาคม 2544
อย่างไรก็ตามเนื่องจาก โครงการก่อสร้างอ่างเก็บน้ำ
ใสน้อยใสใหญ่ซึ่งเป็นแหล่งน้ำดิบของโครงการโดยหน่วยงานราชการมีความล่าช้า บริษัท
ฯจึงได้ทบทวนการศึกษาเพิ่มเติมในการพัฒนาโครงการโดยใช้แหล่งน้ำใกล้เคียง
เป็นแหล่งน้ำดิบสำหรับโครงการก่อนที่อ่างเก็บน้ำใสน้อยใสใหญ่ จะก่อสร้างแล้วเสร็จ
นอกจากนี้ยังได้พิจารณาปรับการให้บริการน้ำดิบเป็นน้ำอุตสาหกรรมตามความต้องการของผู้ใช้น้ำ
ตลอดจนปรับลดขนาดโครงการเพื่อลดความเสี่ยงในการลงทุนโดยในระยะเริ่มแรกจะให้บริการน้ำอุตสาหกรรมแก่โรงงานและสวนอุตสาหกรรม
ในเขตอำเภอกบินทร์บุรีและอำเภอศรีมหาโพธิ์ ตามแนวถนนสาย 304 โครงการประกอบด้วย
ระบบผลิตน้ำอุตสาหกรรมขนาดประมาณ 7,200 ลบ.ม.ต่อวัน ระบบท่อส่งน้ำขนาด 400 มม.
ความยาวประมาณ 22.5 กม. วงเงินลงทุนประมาณ 230 ล้านบาท บริษัทฯ
มีแผนการลงทุนโครงการนี้ในปี 2550-2551

1.  โครงการศึกษาความเหมาะสมในการขยายการลงทุนในกิจการประปา

บริษัท ยูนิเวอร์แซลฯ ซึ่งเป็นบริษัทย่อยของบริษัทฯ
ได้ทำการศึกษาความเหมาะสมในการขยายการลงทุนในกิจการประปาเพิ่มเติมจากที่มีอยู่ในปัจจุบัน
ทั้งในรูปแบบการประมูลสัมปทานแปรรูปประปาและการซื้อหุ้นในบริษัทฯที่ดำเนินกิจการประปาอยู่แล้ว
อาทิ สัมปทานกิจการประปาจังหวัดระยอง ประปารังสิต-ปทุมธานี
กิจการประปาของบจ.เอ็กคอมธารา
รวมถึงการขยายกำลังการผลิตของระบบผลิตน้ำประปาในโครงการปัจจุบันของบริษัท
โดยคาดว่าจะใช้วงเงินลงทุนประมาณ 915 ล้านบาท นอกจากนี้ บริษัท ยูนิเวอร์แซลฯ
ยังมีแผนที่จะขยายกำลังการผลิตโดยการดำเนินโครงการผลิตน้ำประปาจากน้ำทะเลด้วยระบบ
Reverse Osmosis เพื่อจำหน่ายแก่ประชาชนตามเกาะต่างๆ เช่นเดียวกับที่บริษัท ยูนิเวอร์แซลฯ
ได้ดำเนินการแล้วที่เกาะสีชัง และที่กำลังก่อสร้างที่ เกาะสมุย และเกาะล้าน
ซึ่งคาดว่าจะแล้วเสร็จภายในปี 2548 โดยแผนการดังกล่าวจะมุ่งเน้นไปที่เกาะสำคัญ ๆ
ซึ่งเป็นแหล่งท่องเที่ยว อาทิ เกาะช้าง เกาะกูด เกาะพีพี เกาะเต่า เกาะพงัน เกาะเสม็ด
เป็นต้น โดยคาดว่าจะใช้วงเงินลงทุนประมาณ 550 ล้านบาท

ทั้งนี้ ในการศึกษาความเหมาะสมของโครงการต่างๆ บริษัทฯ
ได้กำหนดผลตอบแทนการลงทุนในอัตราประมาณร้อยละ 15
เพื่อใช้กำหนดราคาค่าน้ำของแต่ละโครงการ นอกจากนี้
ปัจจัยที่อาจมีผลกระทบต่อโครงการข้างต้นและอาจส่งผลให้โครงการดังกล่าวไม่สามารถดำเนินการตามแผน
บริษัทฯ ได้เปิดเผยไว้ในส่วนปัจจัยความเสี่ยงแล้ว

นอกจากนี้ บริษัทฯ ยังมีนโยบายขยายไปสู่ธุรกิจเกี่ยวเนื่อง เช่น
การลงทุนในโรงงานผลิตท่อเพิ่มเติม
การผลิตตู้น้ำดื่มหยอดเหรียญอัตโนมัติและจัดตั้งโรงงานน้ำดื่มบรรจุขวด การติดตั้งมาตรวัดน้ำอัตโนมัติ
การให้บริการด้านระบบเครือข่ายผ่านไฟเบอร์ออพติกและระบบ SCADA
การดำเนินธุรกิจจำหน่ายสารเคมีในการผลิตน้ำประปา
ซึ่งโครงการดังกล่าวทั้งหมดจะดำเนินการในประมาณปี 2548-2550 โดยสรุป
บริษัทมีแผนการลงทุนและเงินลงทุน (หน่วย: ล้านบาท) ในแต่ละโครงการในระยะ 3 ปี
ข้างหน้าดังนี้

  ----------------------------------- ------- -------- --------- ---------
  โครงการ เงินลงทุนโดยประมาณ                    2548     2549      2550

  ธุรกิจน้ำดิบ                                                       

  ท่อน้ำดิบปราจีนบุรี                       155                        

  ท่อเชื่อมโยงประแสร์-คลองใหญ่             1,680                      

  ท่อเชื่อมโยงบางปะกง-บางพระ             2,300                      

  ท่อน้ำดิบแม่น้ำระยอง-บางพระ              340                        

  ปรับปรุงระบบท่อและอุปกรณ์                500                        

  ก่อสร้างอาคารสำนักงานใหญ่               553                        

  รวม(ธุรกิจน้ำดิบ)                       5,528                      

  ธุรกิจที่เกี่ยวข้อง                                                   

  ลงทุนกิจการประปาเกาะสมุย               230                        

  ขยายระบบประปาสัตหีบ                   185                        

  โครงการสัมปทานประปาระยอง             300                        

  โครงการประปาพื้นที่บ่อวิน                 27                         

  โครงการประปาเกาะล้าน                 50                         

  ลงทุนกิจการบจ. เอ็กคอมธารา             485                        

  ขยายระบบประปาบางปะกง                100                        

  ขยายระบบประปาฉะเชิงเทรา              25                         

  ขยายระบบประปานครสวรรค์               30                         

  ธุรกิจน้ำดื่ม                            35                         

  ขยายกำลังผลิต บจ. อีสเทิร์น โฮบาส ไพพ์    165                        

  รวม(ธุรกิจเกี่ยวเนื่อง)                   1,632                      

                                                                 

  โครงการลงทุนทั้งหมด                    7,160                      
  ----------------------------------- ------- -------- --------- ---------